-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

4.1 สิทธิในการประกอบธุรกิจ

บัตรส่งเสริมการลงทุน บริษัทฯ
ได้รับบัตรส่งเสริมการลงทุนจากคณะกรรมการส่งเสริมการลงทุนในประเภทดังนี้

+---+---+-----------+--------------+-----------------------+-------------+
| ฉ |   | เลขที่บัตร   | วันที่ไ         | กิจการที่ได้รับการส่งเสริม   | ประเภท      |
| บ |   |           | ด้รับการส่งเสริม |                       |             |
| ับ |   |           |              |                       |             |
+---+---+-----------+--------------+-----------------------+-------------+
| 1 | 1 |           | 11กรกฎาคม    | ผลิตสัตว                | การผลิตอาหาร |
|   | 4 |           | 2543         | ์น้ำแช่แข็งอาหารกึ่งสำเร็จรูป |             |
| 2 | 9 |           |              |                       | การผลิตอาหาร |
|   | 8 |           | 4 มิถุนายน     | และสำเร               |             |
| 3 | / |           | 2550         | ็จรูปแช่แข็งและสัตว์น้ำอบแห้ง | การผลิตอาหาร |
|   | 2 |           |              |                       |             |
|   | 5 |           | 20 มิถุนายน    | ผลิตอาหารพร้อมรับปร      |             |
|   | 4 |           | 2550         | ะทานหรือกึ่งพร้อมรับประทาน |             |
|   | 3 |           |              |                       |             |
|   |   |           |              | ผลิตสัตว์น้ำแช่แข็ง         |             |
|   | 1 |           |              |                       |             |
|   | 7 |           |              |                       |             |
|   | 3 |           |              |                       |             |
|   | 9 |           |              |                       |             |
|   | ( |           |              |                       |             |
|   | 3 |           |              |                       |             |
|   | ) |           |              |                       |             |
|   | / |           |              |                       |             |
|   | 2 |           |              |                       |             |
|   | 5 |           |              |                       |             |
|   | 5 |           |              |                       |             |
|   | 0 |           |              |                       |             |
|   |   |           |              |                       |             |
|   | 1 |           |              |                       |             |
|   | 7 |           |              |                       |             |
|   | 4 |           |              |                       |             |
|   | 0 |           |              |                       |             |
|   | ( |           |              |                       |             |
|   | 2 |           |              |                       |             |
|   | ) |           |              |                       |             |
|   | / |           |              |                       |             |
|   | 2 |           |              |                       |             |
|   | 5 |           |              |                       |             |
|   | 5 |           |              |                       |             |
|   | 0 |           |              |                       |             |
+---+---+-----------+--------------+-----------------------+-------------+

สิทธิประโยชน์

บริษัทฯ ได้รับสิทธิและประโยชน์ที่สำคัญโดยสรุปดังนี้

บัตรส่งเสริมเลขที่ 1498/2543

1. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมรวม 8 ปี นับแต่วันที่เริ่มมีรายได้จากการประกอบกิจการนั้น โดยบัตรส่งเสริม
จะสิ้นสุดในปี 2554

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าวข้างต้น
บริษัทฯ
จะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น
ภายหลังระยะเวลาที่ได้รับการยกเว้นภาษีเงินได้นิติบุคคล
มีกำหนดเวลาไม่เกินห้าปีนับจากวันพ้นกำหนด โดยจะเลือกหักจากกำไรสุทธิปีใดปีหนึ่งหรือหลายปีก็ได้

2. ได้รับยกเว้นไม่ต้องนำเงินปันผลจากกิจการที่ได้รับส่งเสริม
ซึ่งได้รับการยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ระบุในข้อ
1

3. ได้รับลดหย่อนภาษีเงินได้นิติบุคคลสำหรับกำไรสุทธิ ที่ได้รับจากการลงทุนในอัตราร้อยละ 50
ของอัตราปกติ มีกำหนดห้าปีนับจากวันที่พ้นกำหนดระยะเวลาที่ระบุในข้อ 1

บัตรส่งเสริมเลขที่ 1739(3)/2550

1. ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น

3.
ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำณวนเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4.
ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
นอกเหนือไปจากการหักค่าเสื่อมราคาตามปกติ

5.
ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
นับแต่วันนำเข้าครั้งแรก

บัตรส่งเสริมเลขที่ 1740(2)/2550

1. ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุนไม่รวมค่าที่ดินและเงินทุนหมุนเวียนมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น

3.
ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำณวนเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4.
ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
นอกเหนือไปจากการหักค่าเสื่อมราคาตามปกติ

5.
ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
นับแต่วันนำเข้าครั้งแรก

สิทธิอื่น

สิทธิบัตร , สัมปทาน , ลิขสิทธิ์ , เครื่องหมายการค้า , สิทธิพิเศษอื่นๆ

  - ไม่มี -

ข้อจำกัดในการประกอบธุรกิจ

  - ไม่มี –

4.2 การตลาดและภาวะการแข่งขัน

ในปี 2553 สภาวะเศรษฐกิจเริ่มฟื้นตัวในแถบอเมริกาและเอเชีย มีการจ้างงานเพิ่มขึ้น
การบริโภคเริ่มฟื้นตัว
จะมีเพียงบางประเทศในกลุ่มสหภาพยุโรปที่ยังคงประสบปัญหาทางด้านเศรษฐกิจ ได้แก่ ประเทศกลุ่ม
PIGS (Portugal, Italy, Greece, Spain)

เนื่องจากสภาพภูมิอากาศในหลายประเทศไม่เอื้ออำนวยต่อผลผลิตกุ้ง ได้แก่ เวียดนาม จีน และอื่นๆ
ประกอบกับประเทศอินโดนีเซียยังไม่ฟื้นตัวเท่าที่ควรจากปัญหาโรคระบาดในกุ้ง
ทำให้ผลผลิตกุ้งออกสู่ตลาดโลกน้อยกว่าที่คาด
ในขณะที่การบริโภคในหลายประเทศเริ่มฟื้นตัวหรือมากขึ้น
ซึ่งจะเห็นได้จากประเทศจีนที่เคยเป็นประเทศผู้ส่งออกกุ้งรายใหญ่ของโลก
กลับมาเป็นผู้นำเข้ากุ้งในปริมาณที่มากในปี 2553
นอกจากนี้การระเบิดของแท่นขุดเจาะน้ำมันในอ่าวเม็กซิโก
ส่งผลให้ชาวประมงในบริเวณดังกล่าวได้รับผลกระทบ และ

การบริโภคกุ้งทะเลจากแถบน่านน้ำนั้นลดลง
เนื่องจากผู้บริโภคยังคงขาดความมั่นใจในเรื่องของการปนเปื้อน
ทำให้ราคากุ้งในตลาดสหรัฐอเมริกาสูงขึ้นเป็นประวัติการณ์

จากหลายเหตุการณ์ดังกล่าวข้างต้น ประเทศไทยได้รับอานิสงค์เป็นอย่างมาก
ราคากุ้งในประเทศไทยได้ปรับตัวสูงขึ้นถึง 20-30% จากปี 2552
อย่างไรก็ตามผู้ส่งออกในประเทศไทยได้รับผลดีในด้านตลาดและสามารถเจาะตลาดหรือได้ฐานลูกค้าใหม่เพิ่มขึ้น
แต่ก็มีอุปสรรคในการทำกำไร
จากราคาวัตถุดิบที่ปรับตัวสูงขึ้นนั้นและค่าเงินบาทที่แข็งค่าขึ้นเป็นอย่างมากในปี 2553
เป็นเหตุให้ผู้ส่งออกหลายรายกำไรลดลงหรืออาจจะขาดทุนได้

การส่งออกกุ้งของบริษัทในปี 2553

ตลาดญี่ปุ่น: คู่ค้าของบริษัทฯ สามารถเรียกความเชื่อมั่นของผู้บริโภคในตลาดได้กลับมามากขึ้น
ส่งผลให้ยอดขายของบริษัทฯ ไปตลาดญี่ปุ่นในปี 2553 เพิ่มสูงขึ้น

ตลาดยุโรป: ถึงแม้ว่าเศรษฐกิจและค่าเงินจะไม่สู้ดีนัก ในปี 2553 บริษัทฯ
ยังคงรักษายอดขายได้อยู่ในระดับที่ดี
สืบเนื่องจากกลยุทธ์ของบริษัทที่ประสบความสำเร็จเป็นอย่างมาก ดังนั้นบริษัทฯ
ยังคงเน้นและให้ความสำคัญต่อศักยภาพตลาดยุโรปต่อไปในปี 2554

ตลาดสหรัฐอเมริกา: บริษัทฯ ได้รับอานิสงค์จากสภาวะผลผลิตกุ้งของโลกออกสู่ตลาดน้อย
ทำให้ยอดขายของบริษัทฯ ในตลาดสหรัฐฯ ในปี 2553 สูงขึ้นเมื่อเทียบกับปี 2552
อย่างไรก็ตามบริษัทฯ ได้ใช้กลยุทธ์ที่จะเจาะตลาดค้าปลีกในสหรัฐฯ มากขึ้น
ซึ่งจะทำให้ยอดขายของบริษัทฯ ไปยังตลาดนี้จะยังคงสูงขึ้นต่อเนื่องในปี 2554

นอกจากนี้ในปี 2553 กรมการค้าสหรัฐฯ
ได้ประกาศใช้อัตราภาษีทุ่มตลาดเฉลี่ยของสินค้ากุ้งแช่แข็งจากประเทศไทยสำหรับรอบการนำเข้าที่ 4
(ช่วงการนำเข้าสินค้าระหว่างวันที่ 1 กุมภาพันธ์ 2551 ถึง 31 มกราคม 2552) ที่ 2.61%
ลดลงจากอัตรา 4.71% ของรอบการนำเข้าที่ 3
และเนื่องจากอัตราดังกล่าวต่ำกว่าอัตราภาษีนำเข้าที่บริษัทได้วางมัดจำไว้สำหรับสินค้าที่นำเข้าไปในสหรัฐฯในรอบการนำเข้าเดียวกันนี้
บริษัทฯ จึงมีสิทธิ์ได้รับคืนภาษีส่วนต่างที่ชำระไว้เกิน

สำหรับภาษีส่วนต่างของรอบการนำเข้าที่ 2 และ 3 นั้น บริษัทฯ
ยังมิได้รับคืนจากกรมศุลกากรสหรัฐฯ
เนื่องจากศาลยังมิได้มีคำสั่งปฎิเสธคำร้องที่มีผู้ยื่นขอให้กรมการค้าสหรัฐฯ
ดำเนินการทบทวนอัตราภาษีนำเข้าในรอบการนำเข้าข้างต้นอีกครั้ง

มาตรการเรียกเก็บภาษีนำเข้าทุ่มตลาดของสินค้ากุ้งแช่แข็งจากประเทศไทยได้ดำเนินการมาครบ 5
รอบเมื่อสิ้นเดือนมกราคม 2553 และเนื่องจากมีผู้ยื่นคำร้องขอให้มีการทบทวนมาตรการดังกล่าว
ดังนั้นทางกรมการค้าสหรัฐฯ และสำนักงานการค้าต่างประเทศสหรัฐฯ จึงดำเนินการทำ Sunset
Review เพื่อทบทวนว่าจะคงมาตรการเรียกเก็บภาษีทุ่มตลาดจากประเทศไทย
(รวมทั้งประเทศบราซิล จีน อินเดีย และเวียดนาม) ต่อไปอีก 5 ปีหรือไม่
ซึ่งทางสำนักงานการค้าต่างประเทศสหรัฐฯ
ได้ออกแบบสอบถามเพื่อให้ผู้ส่งออกของประเทศไทยได้มีโอกาสให้ข้อมูลเพื่อประกอบการพิจารณาแล้ว
คาดว่าจะมีการประกาศผลการพิจารณาภายในไตรมาสแรกของปี 2554

ตลาดเกาหลีใต้: บริษัทฯ เคยเป็นผู้ส่งออกในระดับแนวหน้าของตลาดนี้
เนื่องจากประเทศไทยบรรลุข้อตกลงเขตการค้าเสรีกับประเทศเกาหลีใต้เป็นประเทศสุดท้ายในอาเซียน
ทำให้บริษัทฯ เสียส่วนแบ่งตลาดไป
นอกจากนี้ประเทศเกาหลีใต้ยังมีการเปลี่ยนแปลงวิธีการตรวจสอบสินค้านำเข้า
จึงเป็นเหตุให้ผู้ส่งออกหลายรายในประเทศไทยต้องชะลอการส่งออกเพื่อรอดูทิศทางหรือความชัดเจนของการตรวจสอบสินค้านำเข้าดังกล่าว
เป็นเหตุให้การส่งออกไปตลาดเกาหลีใต้ของบริษัทฯ ในปี 2553 นี้ยังไม่เพิ่มสูงขึ้น

4.2.1 กลยุทธ์ทางการตลาด

1. บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร
ซึ่งเป็นแหล่งที่สามารถจัดหาวัตถุดิบในด้านกุ้งที่เหมาะสม
เนื่องจากเป็นจังหวัดที่มีฟาร์มเพาะเลี้ยงกุ้งที่มีคุณภาพและขณะเดียวกันมีการประมงกุ้งทะเลมากแห่งหนึ่งส่งผลให้บริษัทฯ
สามารถจัดหาวัตถุดิบที่มีคุณภาพสูงปริมาณมากได้ตลอดทั้งปี
และประหยัดค่าใช้จ่ายในการขนส่งวัตถุดิบอีกทางหนึ่ง

2. บริษัทฯ มีตลาดส่งออกที่สำคัญคือ ญี่ปุ่น สหรัฐอเมริกา แคนาดา กลุ่มประชาคมยุโรป
ออสเตรเลีย และอื่นๆ ซึ่งบริษัทฯ
มีนโยบายที่กระจายการส่งออกไปในแต่ละประเทศในสัดส่วนที่เหมาะสม
เพื่อเป็นการลดความเสี่ยงต่อการพึ่งพาเพียงตลาดเดียว

3. บริษัทฯ มีนโยบายในการผลิตสินค้าให้มีคุณภาพ
และมาตรฐานสูงด้วยเทคโนโลยีการผลิตที่ทันสมัยและมีประสิทธิภาพสูง
มีระบบการตรวจสอบคุณภาพสินค้าทุกขั้นตอน ทำให้สินค้าของบริษัทฯ
ได้รับการรับรองมาตรฐานคุณภาพระดับโลก ดังนี้

  - ISO9001:2008 จาก “SGS (Thailand Company Limited)” เป็นระบบมาตรฐานสากล
  ในการจัดการระบบบริหารคุณภาพ

  - ISO22000:2005 จาก “SGS (Thailand Company Limited)”
  เป็นการยกระดับมาตรฐาน สินค้าอาหารของบริษัทฯ ให้ผู้บริโภคเชื่อมั่นในด้าน Food Safety
  มากขึ้น

  - BRC GLOBAL STANDARD (BRC-BRITISH RETAIL CONSORTIUM) จาก “SGS
  (Thailand Company Limited)”
  เป็นมาตรฐานที่ใช้ในการรับรองระบบการผลิตที่ครอบคลุมเนื้อหาการจัดการด้านคุณภาพของผลิตภัณฑ์
  สุขลักษณะในการผลิต ความปลอดภัยของอาหารของบริษัทผู้ผลิตที่ผลิตอาหารและบรรจุภัณฑ์ต่างๆ
  ให้กับร้านค้าปลีกต่างๆ (RETAIL) ในประเทศอังกฤษและบางประเทศในสหภาพยุโรป

  - GOOD MANUFACTURING PRACTICES (GMP) จากกรมประมง
  เป็นมาตรฐานการจัดการสุขลักษณะที่ดีในการผลิต
  ที่ครอบคลุมเนื้อหาการจัดการปัจจัยพื้นฐานในการผลิตที่ส่งผลต่อสุขลักษณะที่ดีในการผลิต
  รวมถึงความปลอดภัยของอาหาร

  - HAZARD ANALYSIS CRITICAL CONTROL POINT (HACCP)
  จากกรมประมงเป็นมาตรฐานการจัดการด้านความปลอดภัยของอาหาร
  มุ่งเน้นการจัดการกระบวนการผลิต เพื่อผลิตผลิตภัณฑ์อาหารอย่างปลอดภัย

  - ISO/IEC 17025:2005 จากสำนักมาตรฐานห้องปฏิบัติการ (Bureau of Laboratory
  Quality Standards), กระทรวงสาธารณสุข (Ministry of Public Health)
  เป็นการรับรองระบบของห้องปฏิบัติการ (laboratory)

  - ACC-BAP Standard จาก Aquaculture Certification Council (ACC)
  ซึ่งเป็นมาตรฐานการรับรองระบบการผลิต ผลิตภัณฑ์อาหารทะเล
  โดยเป็นมาตรฐานร้านค้าปลีกของ USA

4. บริษัทฯ มีนโยบายที่รับซื้อวัตถุดิบโดยตรงจากชาวนาและชาวประมง
เพื่อเป็นการลดต้นทุนวัตถุดิบลง รวมไปถึงการทำ Contract Farming
เพื่อเป็นการลดความเสี่ยงจากความผันผวนของราคาวัตถุดิบ

5. บริษัทฯ มีกลยุทธ์ที่จะรักษาฐานลูกค้าไว้ คือ การขนส่งที่มีประสิทธิภาพรวดเร็ว ตรงต่อเวลา
และความซื่อสัตย์ต่อลูกค้า และมีนโยบายการขายที่ต้องการให้ลูกค้าพอใจสูงสุด
โดยเน้นในด้านคุณภาพสินค้าและบริการที่ประทับใจ

6. บริษัทฯ มุ่งเน้นในผลิตภัณฑ์กุ้งเพียงอย่างเดียว ทำให้บริษัทฯ มีความชำนาญในด้านกุ้ง
สามารถทุ่มเททรัพยากรในการพัฒนาผลิตภัณฑ์ให้มีคุณภาพสูง
รวมถึงทักษะแรงงานที่มีความชำนาญในด้านกุ้งมายาวนาน ส่งผลให้การดำเนินงานของบริษัทฯ
เป็นไปอย่างราบรื่นและมีประสิทธิภาพ

7. บริษัทฯ มีนโยบายในการเก็บสต็อกวัตถุดิบในปริมาณและราคาที่เหมาะสม
เพื่อสำรองไว้ใช้ในการผลิตในช่วงเวลาที่คาดว่าวัตถุดิบเกิดการขาดแคลน
ซึ่งเกิดจากปัญหาโรคระบาดในกุ้งปัญหาสภาพดินฟ้าอากาศ ปริมาณการเพาะเลี้ยง ฯลฯ

ในกรณีที่สินค้าคงคลังมีอายุมากกว่า 1 ปี บริษัทฯ
จะต้องตั้งสำรองค่าเผื่อมูลค่าสินค้าลดลงโดยใช้อัตราเปอร์เซ็นต์ตามอายุของสินค้า
ซึ่งเป็นการตั้งตามหลักการบัญชีเท่านั้น แต่โดยความเป็นจริงแล้วมูลค่าและคุณภาพของสินค้ามิได้ลดลง
เนื่องจากบริษัทฯ มีมาตรการในการจัดเก็บสินค้าที่มีมาตรฐานสูง
ทำให้ราคาของสินค้ายังคงเป็นราคาตลาดที่ซื้อขายได้โดยทั่วไป

4.2.2 การจำหน่ายและช่องทางการจำหน่าย

ผลิตภัณฑ์ของ บริษัท ซีเฟรชอินดัสตรี จำกัด (มหาชน)
ส่งออกจำหน่ายไปยังต่างประเทศประมาณร้อยละ 99 ของยอดขายรวม
ภายใต้เครื่องหมายการค้าของบริษัทฯ และเครื่องหมายการค้าของลูกค้า
โดยดำเนินการติดต่อกับลูกค้าโดยตรงทั้งหมด
ซึ่งลูกค้าเหล่านี้เป็นผู้นำเข้ารายใหญ่ของตลาดส่งออกนั้นๆ ส่วนใหญเป็นคู่ค้าที่เป็นพันธมิตรกับบริษัทฯ
มาเป็นระยะเวลาอันยาวนาน ปัจจุบันบริษัทฯ มีลูกค้าทั้งหมดประมาณ 46 ราย กระจายอยู่ทั่วโลก

4.2.3 ลักษณะของลูกค้า

  ลักษณะของลูกค้าแบ่งออกเป็น 4 ประเภทดังนี้

  1. ผู้นำเข้า (IMPORTER) โดยนำเข้าเพื่อจำหน่ายให้แก่ผู้ค้าส่งและภัตตาคาร (35%)

  2. ผู้ค้าส่ง (WHOLESALER)
  เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร (40%)

  3. โรงงานแปรรูป (REPROCESSOR)
  นำเข้าสินค้าประเภทกุ้งสดหรือกุ้งต้มปรุงสุกไปทำการแปรรูปหรือผลิตอีกทอดหนึ่ง
  หรือเปลี่ยนแปลงบรรจุหีบห่อใหม่ (20%)

  4. ขายปลีก (RETAILER) ซึ่งนำเข้าเพื่อจำหน่ายให้แก่ร้านในเครือข่าย (CHIAN) ต่อไป
  (5%)

4.2.4 สัดส่วนมูลค่าการจำหน่ายแยกตามประเทศ

+----------------------------------+-----------+----------+----------+
| รายละเอียด                        | ปี 2551    | ปี 2552   | ปี 2553   |
|                                  |           |          |          |
|                                  | (%)       | (%)      | (%)      |
+----------------------------------+-----------+----------+----------+
| 1. เอเชีย                         | 33        | 27       | 25       |
+----------------------------------+-----------+----------+----------+
| 2. สหภาพยุโรป                     | 25        | 40       | 36       |
+----------------------------------+-----------+----------+----------+
| 3. อเมริกาและแคนาดา               | 27        | 23       | 32       |
+----------------------------------+-----------+----------+----------+
| 4. ออสเตรเลีย นิวซีแลนด์ และอื่นๆ      | 15        | 10       | 7        |
+----------------------------------+-----------+----------+----------+
| รวม                              | 100       | 100      | 100      |
+----------------------------------+-----------+----------+----------+

  การขายสินค้าให้ลูกค้ารายใดเกินร้อยละ 30 ของยอดขายเป็นเวลา 3 ปี ติดต่อกัน

  - ไม่มี –

4.3 การจัดหาผลิตภัณฑ์

4.3.1 การผลิต

บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร

กำลังการผลิตและปริมาณการผลิตจริง

นโยบายการผลิตของบริษัทฯ ขึ้นอยู่กับเป้าหมายของยอดขายของบริษัทฯ
ซึ่งจะมีการประมาณการในทุกๆ ปี

4.3.2 วัตถุดิบ และผู้จำหน่ายวัตถุดิบ

วัตถุดิบที่สำคัญในการผลิตคือกุ้งสด ได้แก่ กุ้งขาว กุ้งกุลาดำ กุ้งแชบ๊วย กุ้งทราย เป็นต้น
โดยแหล่งที่มาของวัตถุดิบ คือ กุ้งจากทะเลและกุ้งจากฟาร์ม
ซึ่งจะครอบคลุมพื้นที่ในเขตจังหวัดที่มีการทำฟาร์มเลี้ยงกุ้ง และการทำประมงตามชายฝั่งทะเล ได้แก่
ชุมพร ภูเก็ต สุราษฎร์ธานี นครศรีธรรมราช ระนอง เป็นต้น วัตถุดิบทั้งหมดจะซื้อจากในประเทศ
โดยบริษัทฯ จะซื้อวัตถุดิบจากผู้จำหน่าย 3 ลักษณะ ดังนี้

  1. จากเจ้าของฟาร์มเลี้ยงจะเป็นกุ้งเลี้ยงจากฟาร์ม คือ กุ้งวานาไม
  โดยซื้อจากผู้จำหน่ายประมาณ 262 ราย (84.56%)

  2. จากเจ้าของแพปลาจะเป็นกุ้งจากทะเล ได้แก่ กุ้งโอคัก กุ้งแชบ๊วย กุ้งทราย เป็นต้น
  โดยซื้อจากผู้จำหน่ายประมาณ 42 ราย (12.87%)

  3. จากนายหน้าตัวแทนจะเป็นกุ้งเลี้ยงจากฟาร์มและกุ้งจากทะเล โดยซื้อจากผู้จำหน่ายประมาณ
  16 ราย (2.57%)

การซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการสั่งซื้อวัตถุดิบทั้งหมด

  - ไม่มี -

ราคาวัตถุดิบ (กุ้งวานาไม) โดยเฉลี่ยต่อกิโลกรัม ปี 2553

  ---------- ------ ------ ------ ------- ------ ------ ------ ------ ------ ------ ------ ------
  เดือน       ม.ค.   ก.พ.   มี.ค.   เม.ย.   พ.ค.   มิ.ย.   ก.ค.   ส.ค.   ก.ย.   ต.ค.   พ.ย.   ธ.ค.

  ราคา/บาท   122    126    131    123     122    134    135    133    135    138    142    145
  ---------- ------ ------ ------ ------- ------ ------ ------ ------ ------ ------ ------ ------

  สภาพปัญหาของวัตถุดิบ

วัตถุดิบกุ้งมีปริมาณไม่สม่ำเสมอและคาดเดาได้ยาก เนื่องจากเป็นสินค้าเกษตร
โดยราคากุ้งจะแปรผันไปตามกลไกราคาของตลาด ซึ่งขึ้นอยู่กับปริมาณการเพาะเลี้ยง ปัญหาสภาพดิน
ฟ้า อากาศ ปัญหาโรคกุ้ง ราคาอาหารกุ้ง และอัตราแลกเปลี่ยน

4.3.3 ผลกระทบต่อสิ่งแวดล้อม

กระบวนการผลิตและวัตถุดิบเหลือใช้ของบริษัทฯ ไม่มีผลกระทบกับสิ่งแวดล้อม
เนื่องจากวัตถุดิบที่เหลือใช้จากการผลิต บริษัทฯ จะนำออกจำหน่ายในรูปของเศษวัสดุ
ส่วนในเรื่องของเสียจากกระบวนการผลิต บริษัทฯ ได้มีการติดตั้งระบบบำบัดน้ำเสีย
โดยอยู่ในความควบคุมดูแลของสำนักงานอุตสาหกรรมจังหวัดและบริษัทฯ
ไม่เคยมีประวัติในการกระทำความผิดเกี่ยวกับสิ่งแวดล้อม บริษัทฯ
มีค่าใช้จ่ายในการควบคุมดูแลระบบบำบัดน้ำเสียในปี 2552 และ ปี 2553 เป็นเงินประมาณ
330,000 บาท และ 620,000 บาท ตามลำดับ